एथनोलॉग: लैंगुएजेज ऑफ़ दि वल्ड (; जेकरा Ethnoloɠue के इस्टाइल में लिखल जाला) सालाना छपे वाला एगो संदर्भ पब्लिकेशन हवे जे कागज पर आ ऑनलाइन दुनों रूप में छपे ला। ई पूरा दुनियाँ के जिंदा भाषा सभ के बारे में आँकड़ा आ जानकारी उपलब्ध करावे ला। ई पहिली बेर 1951 में छपल रहल, आ अब हर साल एसआइएल इंटरनेशनल संस्था द्वारा छापल जाला। ई संस्था एगो नॉन-प्राफिट ईसाई संस्था हवे। ए संस्था के मुख्य काम भाषा सभ के अध्ययन कइल आ उनहन के बारे में जानकारी आ आँकड़ा एकट्ठा क के सहेजल हवे; धार्मिक आ साक्षरता बढ़ावे के मकसद से। ई संस्था अमेरिका के डलास में मुख्यालय वाली बा आ एकर अउरी शाखा दुनियाँ भर में फइलल बाड़ी सऽ।